**Töltéstava Község Önkormányzat Képviselő-testületének**

**3/2017. (IV.13.) számú Önkormányzati rendelete**

**az Önkormányzat 2016. évi költségvetésének végrehajtásáról**

Töltéstava Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva, az Alaptörvény 32.§ cikk(1) bekezdés f) pontjában meghatározott feladatkörében eljárva az alábbi rendeletet alkotja:

**1.§**

**A zárszámadás főszámai**

1. Töltéstava Község Önkormányzat (továbbiakban: Önkormányzat) képviselő-testülete a 2016. évi költségvetés végrehajtásáról szóló beszámolót

533.756 e Ft bevétellel, és

248.914 e Ft kiadással

jóváhagyja.

1. Az Önkormányzat bevételeit forrásonként az 2. számú mellékletében foglaltaknak megfelelően fogadja el.
2. Az Önkormányzat kiadásait címenként – kiemelt előirányzatonként – a 3. sz. mellékletben foglaltak szerint hagyja jóvá.
3. Az Önkormányzat működési kiadásait a 4. számú mellékletnek, felújítási, felhalmozási kiadásait az 5. számú mellékletnek, pénzeszköz átadás és egyéb támogatás célú kifizetéseit a 6. számú mellékletnek megfelelően hagyja jóvá.

**2.§**

**Vagyon**

Az Önkormányzat 2016. december 31.-i állapot szerinti vagyonát a 7. sz. mellékletben részletezett intézményi mérlegadatok alapján 1.739.314 e Ft-ban állapítja meg.

**3.§**

**Pénzmaradvány**

Az Önkormányzat a módosított pénzmaradványt 283.030 e Ft-ban állapítja meg.

**4.§**

**Töltéstavai Közös Önkormányzati Hivatal**

(1) Az Önkormányzat Képviselő-testülete a Töltéstavai Közös Polgármesteri Hivatal 2016. évi költségvetésének végrehajtásáról szóló beszámolót

36.384 e Ft bevétellel

34.297 e Ft kiadással

jóváhagyja.

(2) A Közös Önkormányzati Hivatal bevételeit forrásonként a 8. sz. mellékletben foglaltaknak megfelelően fogadja el.

(3) A Közös Önkormányzati Hivatal kiadásait címenként – kiemelt előirányzatonként – a 8. sz. mellékletben foglaltak szerint hagyja jóvá.

**5.§**

**Töltéstavai Óvoda**

(1) Töltéstava Község Önkormányzat Képviselő-testülete a Töltéstavai Napraforgó Óvoda 2015. évi költségvetésének végrehajtásáról szóló beszámolót

62.505 e Ft bevétellel,

61.986 e Ft kiadással

jóváhagyja.

(2) Az Óvoda bevételeit forrásonként az 9. sz. mellékletben foglaltaknak megfelelően fogadja el.

(3) Az Óvoda kiadásait címenként – kiemelt előirányzatonként – a 9. sz. mellékletben foglaltak szerint hagyja jóvá.

**6. §**

**Záró rendelkezések**

(1)A Képviselő-testület felkéri a jegyzőt, hogy a beszámoló elfogadásáról az intézményeket a rendelet elfogadását követően haladéktalanul írásban értesítse.

(2) E rendelet 2017. április 14.. napján lép hatályba, rendelkezéseit azonban már 2017. január 1. napjától kell alkalmazni

(3) A rendelet kihirdetéséről a jegyző gondoskodik.

Kelt. Töltéstava, 2017. április 13.

…………………………………….. ……………………………………

Sándor Károly dr. Vanyus Gábor

*polgármester jegyző*

A rendeletet kihirdettem:

Kelt. Töltéstava, 2017. április 14.

……………………………………

dr. Vanyus Gábor

*jegyző*